Legal Document

Category: 1738

Text:
65. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΥΓΕΙΑΣ  ΚΑΙ ΠΡΟΝΟΙΑΣ Αριθ.Υ4α/4728 της 16 Σεπτ. – 20 Οκτ. 1997 (ΦΕΚ Β΄  870 Καθορισμός Νοσηλίου εκτέλεσης εμβολισμού αρτηροφλεβοδών δυσπλασιών και ανευρυσμάτων στο Κ.Ν.Σ. σε ιδιωτικές κλινικές. Έχοντας υπόψη: 1.Τις διατάξεις του άρθρ. 16 παρ. 1 του Νόμ. 1579/85.  2.Τις με αριθμ. 2 αποφάσεις της 127ης/9.1.97 και 131ης/10.4.97 της ολομέλειας του ΚΕΣΥ. 3.Την αριθμ. Υ4α/1793/97 απόφαση του Υπουργού Υγείας και Πρόνοιας. 4.Την αριθμ. 1107147/1239/006 α /4.10.96 (ΦΕΚ 922 Β/96) απόφαση ανάθεσης αρμοδιοτήτων στον Υφυπουργό Κ.Ν. Χριστοδουλάκη. 5.Τις διατάξεις της παρ. 1 του άρθρ. 2 του Νόμ. 2469/97 (ΦΕΚ 38/Α/97) και το γεγονός ότι από την εφαρμογή της παρούσας απόφασης προκαλείται επιπλέον δαπάνη σε βάρος του κρατικού προϋπολογισμού, ποσού δρχ.130.000.000, περίπου, ετησίως, η οποία θα αντιμετωπισθεί από τις εγγεγραμμένες πιστώσεις (ΚΑΕ0547). Για τα επόμενα 5 έτη η δαπάνη θα αντιμετωπισθεί από την περικοπή άλλων δαπανών από δραστηριότητες του Υπουργείου Υγείας – Πρόνοιας, αποφασίζουμε: Καθορίζουμε το νοσήλιο εμβολισμού αρτηροφλεβωδών δυσπλασιών και ανευρυσμάτων στο Κ.Ν.Σ. που διενεργείται σε ιδιωτικές κλινικές σε ασφαλισμένους του Δημοσίου, ΙΚΑ, ΟΓΑ κλπ. ασφαλιστικών οργανισμών σε 3.000.000 δρχ. Στο παραπάνω νοσήλιο περιλαμβάνονται τα αναλώσιμα υλικά, η αμοιβή της ιατρικής ομάδας και η νοσηλεία του ασθενούς ανεξαρτήτως θέσεως νοσηλείας. Η παρούσα ισχύει από τη δημοσίευσή της στην Εφημερίδα της Κυβερνήσεως.